Hutu Junubi (kundinyota)

400px|thumb|Ramani ya  Hutu Junubi - Piscis Austrinus jinsi inavyoonekana kwa mtazamaji wa angakaskazi

Hutu Junubi (kwa Kilatini na Kiingereza Piscis Austrinus) Uhusika milikishi (:en:genitive) ya "Piscis Austrinus" katika lugha ya Kilatini ni "Piscis Austrini" na hili ni umbo la jina linaloonekana katika majina ya nyota za kundi hili kama vile Alfa Piscis Austrini, nk. ni jina la kundinyota ndogo kwenye angakusi ya Dunia yetu. Ni tofauti na kundinyota Hutu (au Samaki, Piscis). 

Mahali pake
Hutu Junubi (Piscis Austrinus) lipo karibu na ikweta ya anga linapakana na makundinyota jirani ya Mbuzi (pia Jadi au lat. Capricornis), Darubini (Microscopium), Kuruki (Grus), Najari (Sculptor) na Ndoo (pia Dalu au lat. Aquarius).  

Jina
Hutu Junubi (Piscis Austrinus) ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. Walipokea jina hili kutoka kwa Waarabu wanaosema  الحوت الجنوبي al-ḥuut al-januubiy kwa maana ya “samaki ya kusini” ling. Knappert 1993. Waarabu walitafsiri hapa jina la Ptolemaio aliyetaja nyota hizi vile kwa jina la Νότιος Ιχθύς notios ikhthis katika orodha yake ya Almagesti; jina hili lilitafsiriwa pia kwa السمكة الجنوبية as-samaka(t) al-januubiyaPAL - Glossary "PsA", tovuti ya mradi wa "Ptolemaeus Arabus et Latinus (PAL)" wa Bavarian Academy of Sciences and Humanities, iliangaliwa Oktoba 2017 kwa kuitofautisha na Hutu au Samaki kwenye angakaskazi.

Piscis Austrinus - Hutu Junubi ni kati ya makundinyota 48 yaliyotajwa tayari  na Klaudio Ptolemaio katika kitabu cha Almagesti wakati wa karne ya 2 BK. Iko pia katika orodha ya makundinyota 88 ya Umoja wa Kimataifa wa Astronomia The Constellations , tovuti ya International Astronomical Union , iliangaliwa Julai 2017 kwa jina la Piscis Austrinus. Kifupi chake rasmi kufuatana na UKIA ni 'PsA'.

Nyota
Kuna nyota moja tu ambayo ni angavu hii ni Alfa Piscis Austrini au Kinywa cha Hutu (:en:Fomalhaut) Fomalhaut - Naming Stars , tovuti ya Ukia, iliangaliwa Novemba 2017. Ina mwangaza unaoonekana wa mag 1.16 ikiwa umbali wa miakanuru 25 na DuniaFomalhaut(Alpha Piscis Austrinus), tovuti ya Prof. Jim Kaler. 

 Jina la(Bayer) Namba yaFlamsteed Jina (UKIA) Mwangaza unaoonekana Umbali (miakanuru) Aina ya spektra α PsA Fomalhaut (Kinywa cha Hutu) 1,16m 25,13 A3 V δ PsA  4,2m 170 G8 III ε PsA  4,2m 744 B8 V β PsA 4,3m 148 A1 V γ PsA  4,4m η PsA  5,4m<center>Habari za mwangaza na umbali vinaweza kubadilika kutokana na vipimo vipya

Tanbihi


Marejeo
 Richard Hinckley Allen: Star-Names and their Meanings; kwa G. E. Stechert New York, Leipzig, London, Paris 1899, “Argo Navis” ukurasa 131 ff (online hapa kwenye archive.org)
 Jan Knappert, 1993: The Swahili Names of Stars, Planets and Constellations; The Indian Ocean Review September 1993 Volume 6 No. 3 September 1993, kurasa 6-7, ISSN 1031-2331

Viungo vya Nje
Piscis Austrinus, "Stars", kwenye tovuti ya Prof Jim Kaler, University of Illinois, iliangaliwa Oktoba 2017
 Star Tales – Piscis Austrinus, tovuti ya Ian Ridpath, iliangaliwa Oktoba 2017
 The Deep Photographic Guide to the Constellations: Piscis Austrinus